Ma d Nna Tassaɛdit tenna-aɣ-d: « Ad nelqeḍ iniɣman ad ten-nefsar deg ifarugen mi d ass deg qquren, ad ten-nesmrureg ɣer yiwen n ufarug alamma yeččur ad as-nenneḍ illili si ṭrufat ad qimen akken alamma d ass deg ad yefaɣ yiṭij, ad ten-id-nejmeɛ qquren ad ten-idnettɣizi d ibelbaḍen ad ttesariḥen d tament, ad ten-nerr ɣer ukufi ad nezwir ɣer lqaɛa-s cwiṭ n zeɛtar imiren ad nesmir iniɣman, ad ten-nerruc cwiṭ s waman n lmelḥ miyezgen ukufi ad iyisallin ad zwireɣ abaḥnuq, syen ad kecm-aɣ ɣer ukufi ad ten-seddaɣ s iḍḍaren-iw ad narnu iniɣman ad ten-nerruc daɣen s waman n lmelḥ d zaɛter akken ad teraḥen d iẓidanen, mi yeččur ukufi ad as-nerr tadimet ad t-neslaɣ s talaxt. Ad nettadem iniɣman si teḥnact n ukufi d ibelbaḍen yerna s ɛan tawrent sufell-a.